กฎกระทรวงกฎกระทรวง(พ.ศ. ๒๕๔๒)ออกตามความในพระราชบัญญัติการบริหารองค์กรศาสนาอิสลามพ.ศ. ๒๕๔๐[๑] อาศัยอำนาจตามความในมาตรา๕ มาตรา ๖ วรรคสาม มาตรา ๑๖ วรรคสอง มาตรา ๒๐ วรรคสอง มาตรา ๒๓ วรรคสอง และมาตรา๒๕ แห่งพระราชบัญญัติการบริหารองค์กรศาสนาอิสลาม พ.ศ. ๒๕๔๐ รัฐมนตรีว่าการกระทรวงมหาดไทยออกกฎกระทรวงไว้ดังต่อไปนี้หมวด ๑การสรรหาจุฬาราชมนตรี ข้อ ๑ เมื่อตำแหน่งจุฬาราชมนตรีว่างลงให้รัฐมนตรีว่าการกระทรวงมหาดไทยประกาศกำหนดวัน เวลาและสถานที่ประชุมสรรหาและให้ความเห็นชอบผู้ที่จะดำรงตำแหน่งจุฬาราชมนตรีและแจ้งให้กรรมการอิสลามประจำจังหวัดทั่วประเทศทราบการกำหนดสถานที่ประชุมวรรคหนึ่งให้กำหนดสถานที่แห่งใดแห่งหนึ่งเพียงแห่งเดียวข้อ ๒ในการประชุมสรรหาและให้ความเห็นชอบผู้ที่จะดำรงตำแหน่งจุฬาราชมนตรีต้องมีกรรมการอิสลามประจำจังหวัดมาประชุมไม่น้อยกว่าสองในสามของจำนวนกรรมกรรมอิสลามประจำจังหวัดทั่วประเทศเท่าทีมีอยู่ในขณะนั้นจึงจะเป็นองค์ประชุม และให้รัฐมนตรีว่าการกระทรวงมหาดไทยหรือผู้ซึ่งรัฐมนตรีว่าการกระทรวงมหาดไทยมอบหมายเป็นประธานในที่ประชุมการให้ความเห็นชอบผู้ที่จะดำรงตำแหน่งจุฬาราชมนตรีให้กระทำโดยวิธีลงคะแนนลับข้อ ๓ ในการสรรหาผู้ที่จะดำรงตำแหน่งจุฬาราชมนตรีให้กรรมการอิสลามประจำจังหวัดซึ่งอยู่ในที่ประชุมแต่ละคนมีสิทธิเสนอชื่อผู้ซึ่งมีคุณสมบัติและไม่มีลักษณะต้องห้ามตามมาตรา๗เพื่อให้กรรมการอิสลามประจำจังหวัดที่อยู่ในที่ประชุมลงคะแนนให้ความเห็นชอบเป็นผู้ที่จะดำรงตำแหน่งจุฬาราชมนตรีได้หนึ่งชื่อการเสนอนั้นต้องมีกรรมการอิสลามประจำจังหวัดรับรองไม่น้อยกว่ายี่สิบคนถ้ามีผู้ได้รับการเสนอชื่อเพียงชื่อเดียวให้ถือว่าผู้นั้นเป็นผู้ได้รับความเห็นชอบจากกรรมการอิสลามประจำจังหวัดทั่วประเทศให้เป็นผู้ที่จะดำรงตำแหน่งจุฬาราชมนตรีตามมาตรา๖ วรรคสองถ้ามีผู้ได้รับการเสนอชื่อมากกว่าหนึ่งชื่อแต่ไม่เกินสามชื่อให้ประธานในที่ประชุมจับสลากกำหนดหมายเลขประจำตัวของผู้ได้รับการเสนอชื่อเพื่อให้ที่ประชุมลงคะแนนให้ความเห็นชอบตามข้อ๔ถ้ามีผู้ได้รับการเสนอชื่อมากว่าสามชื่อให้ประธานในที่ประชุมจับสลากเลือกรายชื่อกรรมการอิสลามประจำจังหวัดแต่ละจังหวัดที่อยู่ในที่ประชุมจังหวัดละหนึ่งชื่อเป็นคณะกรรมการสรรหาเพื่อดำเนินการสรรหาผู้ได้รับการเสนอชื่อให้เหลือเพียงสามชื่อโดยวิธีลงคะแนนลับ และเมื่อได้ผู้ได้รับการเสนอชื่อจำนวนสามชื่อแล้วให้ดำเนินการตามวรรคสามข้อ ๔ในการลงคะแนนให้ความเห็นชอบผู้ที่จะดำรงตำแหน่งจุฬาราชมนตรีให้ใช้บัตรลงคะแนนตามที่กระทรวงมหาดไทยกำหนดและระยะเวลาในการลงคะแนน ให้เป็นไปตามที่ที่ประชุมกำหนดเมื่อสิ้นสุดระยะเวลาลงคะแนนแล้วให้ประธานในที่ประชุมแต่งตั้งเจ้าหน้าที่เป็นผู้ตรวจนับคะแนน ผู้ได้รับคะแนนสูงสุดเป็นผู้ได้รับความเห็นชอบจากกรรมการอิสลามประจำจังหวัดทั่วประเทศให้เป็นผู้ที่จะดำรงตำแหน่งจุฬาราชมนตรีตามมาตรา๖ วรรคสองถ้ามีผู้ได้รับคะแนนสูงสุดเท่ากันให้ประธานในที่ประชุมจัดให้มีการลงคะแนนใหม่เฉพาะผู้ที่ได้รับคะแนนสูงสุดเท่ากันตามวิธีการที่กำหนดไว้ในวรรคหนึ่งและวรรคสองอีกครั้งหนึ่งถ้ายังคงได้รับคะแนนเท่ากันอีก ให้ใช้วิธีจับสลากโดยประธานในที่ประชุมเป็นผู้จับข้อ ๕ ให้รัฐมนตรีว่าการกระทรวงมหาดไทยเสนอชื่อผู้ซึ่งได้รับความเห็นชอบจากกรรมการอิสลามประจำจังหวัดทั่วประเทศให้เป็นผู้ที่จะดำรงตำแหน่งจุฬาราชมนตรีตามข้อ๓ วรรคสอง หรือตามข้อ ๔ วรรคสองหรือวรรคสาม แล้วแต่กรณี ไปยังนายกรัฐมนตรีเพื่อนำขึ้นทูลเกล้าฯเพื่อทรงพระกรุณาโปรดเกล้าฯ แต่งตั้งเป็นจุฬาราชมนตรีหมวด ๒การคัดเลือกกรรมการกลางอิสลามแห่งประเทศไทย ข้อ ๖ เมื่อกรรมการกลางอิสลามแห่งประเทศไทยซึ่งเป็นผู้แทนคณะกรรมการอิสลามประจำจังหวัดพ้นจากตำแหน่งตามวาระให้ผู้ว่าราชการจังหวัดจัดให้มีการประชุมคณะกรรมการอิสลามประจำจังหวัดเพื่อคัดเลือกผู้แทนคณะกรรมการอิสลามประจำจังหวัดนั้นเสนอแต่งตั้งเป็นกรรมการกลางอิสลามแห่งประเทศไทยในการประชุมคัดเลือกผู้แทนคณะกรรมการอิสลามประจำจังหวัดตามวรรคหนึ่งต้องมีกรรมการอิสลามประจำจังหวัดมาประชุมไม่น้อยกว่าสองในสามของจำนวนกรรมการอิสลามประจำจังหวัดเท่าที่มีอยู่ในขณะนั้นจึงจะเป็นองค์ประชุมและให้ผู้ว่าราชการจังหวัดหรือผู้ซึ่งผู้ว่าราชการจังหวัดมอบหมายเป็นประธานในที่ประชุมให้กรรมการอิสลามประจำจังหวัดซึ่งอยู่ในที่ประชุมแต่ละคนมีสิทธิเสนอชื่อกรรมการอิสลามประจำจังหวัดเพื่อให้ที่ประชุมลงคะแนนคัดเลือกได้หนึ่งชื่อการเสนอนั้นต้องมีกรรมการอิสลามประจำจังหวัดรับรองไม่น้อยกว่าสามคนถ้ามีผู้ได้รับการเสนอชื่อเพียงชื่อเดียวให้ถือว่าผู้นั้นเป็นผู้ได้รับการคัดเลือกเป็นผู้แทนคณะกรรมการอิสลามประจำจังหวัดถ้ามีผู้ได้รับการเสนอชื่อหลายชื่อให้ที่ประชุมออกเสียงลงคะแนนเป็นการลับผู้ได้รับคะแนนสูงสุดเป็นผู้ได้รับการคัดเลือกเป็นผู้แทนคณะกรรมการอิสลามประจำจังหวัดถ้ามีผู้ได้รับคะแนนเสียงสูงสุดเท่ากัน ให้ใช้วิธีการจับสลากโดยประธานในที่ประชุมเป็นผู้จับให้ผู้ว่าราชการจังหวัดเสนอชื่อกรรมการอิสลามประจำจังหวัดที่ได้รับเลือกเป็นผู้แทนคณะกรรมการอิสลามประจำจังหวัดไปยังรัฐมนตรีว่าการกระทรวงมหาดไทยเพื่อรวบรวมนำขึ้นทูลเกล้าฯเพื่อทรงพระกรุณาโปรดเกล้าฯ แต่งตั้งเป็นกรรมการกลางอิสลามแห่งประเทศไทยโดยเร็วข้อ ๗เมื่อกรรมการกลางอิสลามแห่งประเทศไทยที่เป็นกรรมการอื่นซึ่งคัดเลือกโดยจุฬาราชมนตรีพ้นจากตำแหน่งตามวาระให้จุฬาราชมนตรีคัดเลือกผู้ที่มีคุณสมบัติและไม่มีลักษณะต้องห้ามตามมาตรา ๑๗ซึ่งเห็นว่าเหมาะสม เสนอไปยังรัฐมนตรีว่าการกระทรวงมหาดไทยเพื่อนำขึ้นทูลเกล้าฯพร้อมกับผู้แทนคณะกรรมการอิสลามประจำจังหวัดเพื่อทรงพระกรุณาโปรดเกล้าฯ แต่งตั้งเป็นกรรมการกลางอิสลามแห่งประเทศไทยข้อ ๘เมื่อตำแหน่งกรรมการกลางอิสลามแห่งประเทศซึ่งเป็นผู้แทนคณะกรรมการอิสลามประจำจังหวัดหรือเป็นกรรมการอื่นซึ่งคัดเลือกโดยจุฬาราชมนตรีว่างลงเพราะแหตุอื่นใดนอกจากถึงคราวออกวาระ ให้นำข้อ ๖ หรือข้อ ๗มาใช้บังคับกับการคัดเลือกผู้แทนคณะกรรมการอิสลามประจำจังหวัดหรือการคัดเลือกกรรมการอื่นเพื่อดำเนินการแต่งตั้งเป็นกรรมการกลางอิสลามแห่งประเทศไทยแทนตำแหน่งที่ว่างแล้วแต่กรณีหมวด ๓การคัดเลือกกรรมการอิสลามประจำจังหวัด ข้อ ๙ เมื่อคณะกรรมการกลางอิสลามแห่ประเทศไทยประกาศให้จังหวัดใดมีคณะกรรมการอิสลามประจำจังหวัดหรือตำแหน่งกรรมการอิสลามประจำจังหวัดว่างลงให้กระทรวงมหาดไทยแจ้งให้ผู้ว่าราชการจัดให้มีการประชุมอิหม่ามประจำมัสยิดในจังหวัดนั้นเพื่อคัดเลือกกรรมการอิสลามประจำจังหวัดในการประชุมคัดเลือกกรรมการอิสลามประจำจังหวัดตามวรรคหนึ่งต้องมีอิหม่ามประจำมัสยิดในจังหวัดมาประชุมไม่น้อยกว่ากึ่งหนึ่งของจำนวนอิหม่ามประจำมัสยิดในจังหวัดนั้นเท่าที่มีอยู่ในขณะนั้นจึงจะเป็นองค์ประชุมและให้ผู้ว่าราชการจังหวัดหรือผู้ซึ่งผู้ว่าราชการจังหวัดมอบหมายเป็นประธานในที่ประชุมให้อิหม่ามประจำมัสยิดที่มาประชุมคนหนึ่งมีสิทธิเสนอชื่อผู้สมควรดำรงตำแหน่งกรรมการอิสลามประจำจังหวัดได้ไม่เกินจำนวนของกรรมการอิสลามประจำจังหวัดนั้นหรือไม่เกินจำนวนตำแหน่งที่ว่างลง แล้วแต่กรณีข้อ ๑๐ในกรณีที่ผู้ได้รับการเสนอชื่อมีจำนวนเท่ากับจำนวนกรรมการอิสลามประจำจังหวัดที่จะทำการคัดเลือกในคราวนั้นให้ถือว่าผู้ได้รับการเสนอชื่อเหล่านั้นได้รับการคัดเลือกเป็นกรรมการอิสลามประจำจังหวัดข้อ ๑๑ ในกรณีที่มีผู้ได้รับการเสนอเชื่อมีจำนวนมากกว่ากรรมการอิสลามประจำจังหวัดที่จะทำการคัดเลือกในคราวนั้นให้อิหม่ามประจำมัสยิดที่มาประชุมออกเสียงลงคะแนนให้ผู้ได้รับคะแนนสูงสุดเรียงลำดับลงมาจนเท่ากับจำนวนกรรมการอิสลามประจำจังหวัดที่จะทำการคัดเลือกเป็นผู้ได้รับการคัดเลือกเป็นกรรมการอิสลามประจำจังหวัดถ้ามีผู้ได้รับการคัดเลือกได้คะแนนเท่ากันจนเป็นเหตุให้ไม่สามารถเรียงลำดับตามวรรคสองได้ให้ประธานในที่ประชุมจับสลากเพื่อให้ได้ผู้ได้รับการคัดเลือกครบจำนวนกรรมการอิสลามประจำจังหวัดที่จะทำการคัดเลือกในคราวนั้นเมื่อได้ครบจำนวนแล้วให้ผู้ว่าราชการจังหวัดแจ้งรายชื่อผู้ได้รับการคัดเลือกเป็นกรรมการอิสลามประจำจังหวัดไปยังกระทรวงมหาดไทยให้ไว้ ณ วันที่ ๓ พฤศจิกายน พ.ศ. ๒๕๔๒ชำนิ ศักดิเศรษฐ์รัฐมนตรีช่วยว่าการฯ รักษาราชการแทนรัฐมนตรีว่าการกระทรวงมหาดไทยหมายเหตุ :-เหตุผลในการประกาศใช้กฎกระทรวงฉบับนี้ คือโดยที่พระราชบัญญัติการบริหารองค์กรศาสนาอิสลาม พ.ศ. ๒๕๔๐ มาตรา ๖ วรรคสาม มาตรา๑๖ วรรคสอง มาตรา ๒๐ วรรคสอง มาตรา ๒๓ วรรคสอง และมาตรา ๒๕บัญญัติให้การสรรหาจุฬาราชมนตรี การคัดเลือกผู้แทนคณะกรรมการอิสลามประจำจังหวัดและการคัดเลือกกรรมการอื่นเพื่อดำเนินการแต่งตั้งเป็น กรรมการกลางอิสลามแห่งประเทศไทยแทนตำแหน่งที่ว่าง การคัดเลือกกรรมการอิสลามประจำจังหวัดและการคัดเลือกกรรมการอิสลามประจำจังหวัดแทนตำแหน่งที่ว่าว ต้องเป็นไปตามหลักเกณฑ์และวิธีการที่กำหนดในกฎกระทรวง จึงจำเป็นต้องออกกฎกระทรวงนี้วิชชุตา/ผู้จัดทำ๒๐ เมษายน ๒๕๕๔นฤตยา/ผู้ตรวจ๒๖ พฤษภาคม ๒๕๕๔[๑] ราชกิจจานุเบกษาเล่ม ๑๑๖/ตอนที่ ๑๐๗ ก/หน้า ๔/๔ พฤศจิกายน ๒๕๔๒